РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

1000 София, ул. Екзарх Йосиф, 12		Администрация: тел.: 02/930 49 57; факс: 2/980 76 32

ПРОТОКОЛ № 27

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

29 септември 2016 г.
/четвъртък - 11,00 часа/

	Днес, 29 септември 2016 г. (четвъртък), от 11,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:

ПРЕДСТАВИТЕЛ НА  ПРОКУРОРСКАТА КОЛЕГИЯ:	КАЛИН КАЛПАКЧИЕВ

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА 
СОНЯ НАЙДЕНОВА

ЕЛКА АТАНАСОВА 	

	От администрацията на ВСС присъстват експертните сътрудници към комисията: Красимира Василева - началник-отдел „ЮОДКВСС" в дирекция Правна; Елеонора Савова - началник-отдел "Съдебни карти" в дирекция "Съдебни карти и конкурси"; Румен Митев - началник-отдел "САОД" в дирекция "ИТСС"; Емилия Петкова – главен експерт в отдел „САОД” в дирекция "ИТСС".

ПО ДНЕВНИЯ РЕД:

1. ОТНОСНО: Обсъждане на график за конкретни действия и мерки във връзка с реформа на съдебната карта, съгласно Решение по протокол № 33/21.09.2016 г. на Пленума на Висшия съдебен съвет.
Приложение: Извлечение от Протокол № 33 от заседание на Пленума на ВСС, проведено на 21 септември 2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за запознаване План-график на мерки за реформа на съдебна карта, дейности по изпълнението на мерките и срокове.
1.2 За следващо заседание на комисията на 03.10.2016 г. от 10,00 часа, План-графика по т. 1.1 да бъде представен в окончателен вариант.

2. ОТНОСНО: Обсъждане на програма за дейността на КСКНСС за последното тримесечие на 2016 г. и до края на мандата на настоящия ВСС. /Решение по протокол № 26/21.09.2016 г., т.8/

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1.  Приема програма за дейността на КСКНСС за последното тримисичие на 2016 г. и до края на мандата на настоящия ВСС, с направените  допълнения в заседанието.

3. ОТНОСНО: Обобщени статистически таблици за дейността на съдилищата за първото полугодие на 2016 г.

Съгласно чл. 30, ал. 1, т. 13 от Закона за съдебната власт Съдийската колегия на Висшия съдебен съвет изисква и обобщава на всеки 6 месеца информация от съдилищата, прокуратурата и от Националната следствена служба за тяхната дейност. В тази връзка отдел „Статистически анализ и обработка на данни“ представи в електронен вариант обобщени статистически таблици за дейността на апелативните, окръжните, военните, административните, специализираните и районните съдилища за първо полугодие на 2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. Приема за сведение обобщените статистически таблици за дейността на апелативните, окръжните, военните, административните, специализираните и районните съдилища за първо полугодие на 2016 г., изготвени съгласно чл. 30, ал. 5, т. 13 от Закона за съдебната власт.
2. Предлага на Съдийската колегия на ВСС да приеме следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА ЗА СВЕДЕНИЕ Обобщените статистически таблици за дейността на апелативните, окръжните, военните, административните, специализираните и районните съдилища за първо полугодие на 2016 г., изготвени съгласно чл. 30, ал. 5, т. 13 от Закона за съдебната власт.

2. Обобщените статистически таблици за дейността на съдилищата за първото полугодие на 2016 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

4. ОТНОСНО: Извлечение от протокол № 30/19.09.2016 г. от заседание на Комисия по правни и институционални въпроси към Пленума на ВСС относно комуникационната политика на ВСС и План за действие за изпълнение на комуникационната политика на ВСС 2014-2018 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение решението на КПИВ към Пленума на ВСС и приложения към него Въпросник към Плана за действие за изпълнение на 
Комуникационната политика на ВСС 2014 – 2018.

5. ОТНОСНО: Писмо изх. № 443/21.09.2016 г. от председателя на Върховния касационен съд /вх. № 11-01-172/21.09.2016 г./

Съгласно чл. 114, ал. 1, т. 14 от Закона за съдебната власт председателят на Върховния касационен съд в края на всяко шестмесечие подготвя и предоставя на Съдийската колегия на ВСС, на Инспектората към ВСС и на министъра на правосъдието обобщена информация за образуването, движението и приключването на делата. В тази връзка председателят на Върховния касационен съд с придружително писмо вх. № 11-01-172/21.09.2016 г. представя на вниманието на съдийската колегия таблици, съдържащи обобщени данни за образуването, движението и приключването на преписките и делата във ВКС за периода 01.01.2016 - 30.06.2016 г. - общо за ВКС, по колегии и по отделения.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1. Приема за сведение представената от председателя на ВКС обобщена информация за образуването, движението и приключването на преписките и делата във ВКС за периода 01.01.2016 - 30.06.2016 г.
2. Предлага на Съдийската колегия на ВСС да приеме следното решение:

ПРОЕКТ

СЪДИЙСКАТА КОЛЕГИЯ НА
НА ВИСШИЯ СЪДЕБЕН СЪВЕТ
Р Е Ш И :

Приема обобщена информация за образуването, движението и приключването на делата, образувани и разгледани от Върховния касационен съд през периода от 01.01.2016 г. до 30.06.2016 г., представена от председателя на Върховния касационен съд на основание чл. 114, ал. 1, т. 14 от Закона за съдебната власт.
6. ОТНОСНО: Писмо изх. № 183/16.09.201 г. от Център за изследване на демокрацията /вх. № 96-00-467/21.09.2016 г./
Приложения: 1. Проект на писмо - отговор до председателя на Център за изследване на демокрацията.
2. Справка за броя на образуваните наказателни производства и постановени присъди за престъпления по чл.162 - 166 НК; чл.116, ал.1, т.11 НК; чл.131, ал.1, т.12 НК; чл.108, ал.1 НК; чл.108а НК; чл.110,ал.2 НК и чл.407 НК за периода 2010 г. - 2015 г.

В писмо до представляващия ВСС е отправено искане от страна на председателя на УС на ЦИД за предоставяне на подробни статистически данни за периода от 2010 г. до 30.06.2016 г. за делата (статус и изход) и съдените лица (общо и според присъда и наказание, брой споразумения) от военните, районните и окръжните съдилища за престъпления по чл.162 - 166 НК; чл.116, ал.1, т.11 НК; чл.131, ал.1, т.12 НК; чл.108, ал.1 НК; чл.108а НК; чл.110,ал.2 НК и чл.407 НК. Данните са необходими във връзка с провеждания от ЦИД ситуационен анализ на престъпленията с екстремистки характер и на институционалната рамка за противодействие на екстремистки прояви. Изследването се осъществява в рамките на международна инициатива, а резултатите от него ще послужат за изготвяне на инструмент за наблюдение на радикализацията, която може да доведе до насилие.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. Приема за сведение писмо вх. № 96-00-467/21.09.2016 г. от председателя на УС на Центъра за изследване на демокрацията.
6.2. Приема Справка за броя на образуваните наказателни произвоства и постановени присъди за престъпления по чл.162 - 166 НК; чл.116, ал.1, т.11 НК; чл.131, ал.1, т.12 НК; чл.108, ал.1 НК; чл.108а НК; чл.110,ал.2 НК и чл.407 НК за периода 2010 г. - 2015 г., предоставена от отдел "САОД" на дирекция "ИТСС".
6.3. Приема проекта за писмо - отговор до председателя на УС на Центъра за изследване на демокрацията.
6.4. Изпраща на Представляващия ВСС решението, заедно със справката по т. 6.2. и проекта на писмо-отговор по т. 6.3., за сведение.

					ПРЕДСЕДАТЕЛ
					НА КСКНСС:              /п/

								КАЛИН КАЛПАКЧИЕВ